Diari Oficial de la Generalitat Valenciana


Sumari del DOGV 4933, del 27-01-2005 (2005/168)

Acord d'iniciació d'expedient d'anul·lació de l'autorització sanitària per cessament d'activitat. Expedient Ma-336/04.
----------------------------------------------------------------------------------------------------------------------

### Dades del document

Número de DOGV
:   4933

Data del DOGV
:   27-01-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/168


Organisme emissor
:   Conselleria de Sanitat

Tipus de document
:   Anunci

Acord d'iniciació d'expedient d'anul·lació de l'autorització sanitària per cessament d'activitat. Expedient Ma-336/04. [2005/X168]
  
No ha sigut possible notificar de manera personal i directa a les persones interessades les resolucions del director del Centre de Salut Pública de Manises de l'acord d'iniciació d'expedients d'anul·lació d'autorització i inscripció en el Registre General Sanitari d'Aliments per cessament d'activitats, que s'indiquen a continuació, segons que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publica este edicte.
  
Manises, 22 de novembre de 2004.- El director del Centre de Salut Pública: Salvador Sánchez Torres.
  
«Vistes les actes d'inspecció formalitzades en els establiments que s'indiquen, en les quals consta que s'ha deixat d'exercir la activitat autoritzada per la Direcció General de Salut Pública en les instal·lacions.
  
Atés el que disposa l'article 9 del Reial Decret 1.712/1991, que regula el Registre General Sanitari d'Aliments, que preveu la cancel·lació dels assentaments registrals per raons d'exactitud de les dades, acorde iniciar els expedients d'anul·lació de l'autorització sanitària que s'allisten a continuació.
  
Segons que disposa l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, se'ls concedix un termini de deu dies, comptador des de l'endemà de la notificació d'este acord, per a formular les al·legacions i presentar els documents que convinguen al seu dret.
  
L'òrgan competent per a resoldre este expedient és el director general de la Salut Pública, segons la competència atribuïda pel Decret 116/2003, que aprova el Reglament Orgànic i Funcional de la Conselleria de Sanitat.
  
D'acord amb el que disposa l'article 42.4 de la Llei 30/1992, de 26 de novembre, segons la redacció donada per la Llei 4/1999, se l'informa que:
  
- El termini màxim per a resoldre i notificar el present procediment és de tres mesos comptadors des de la data del present acord, segons que disposa l'article 42.3 de la mateixa llei, sense perjudici de les possibles interrupcions del termini esmentat que es puguen produir d'acord amb l'article 42.5.
  
- La falta de resolució expressa dins del termini legal per a dictar-ne una produirà la caducitat del procediment i l'arxivament de les actuacions, segons que disposa l'article 44 de la mateixa llei, sense perjudici de la possibilitat d'iniciar un altre procediment.
  
- Per a obtindre informació sobre l'estat de la tramitació del seu procediment, poden adreçar-se al Centre de Salut Pública de Manises, carrer ceramista Alfons Blat, 6, de Manises, telèfon 45 704 77 23, o bé a la Direcció General de Salut Pública, carrer del misser Mascó, 31, 46702 València, telèfon 31 093 03 44.
  
El director de Salut Pública de l'Àrea 06: Salvador Sánchez Torres».
  
Expedient: MA-336/04
  
Establiment: c/ Trinquet 24 (cantó Riba-roja, 45) Manises.
  
Activitat: elaboració de pa i productes de pastisseria.
  
Titularitat: Forn i pastisseria Sanmartín, SL.
  
Acta número 2481 de data 17.09.2004
  
Autorització sanitària número 20.12403/V